दिनैसिम जेबो गोनां सोरखारि बिथांखिखौ मोनफेरै गामियाव स्नि बोसोर सिगांनो सोरखारा लोंग्रा दैनि थाखाय हायाव पाइप थुदोंमोनब्लाबो दिनैसिम थोबसेबो दै गयाखै। ओनसोलनि सुबुंफोरा अजद होनाय बादियै गासैबो सुबुं थान्दैफोरा खालि बिसायख’थिनि समावल’ अननाया बाङो। नाथाय भट होखांनायनि उनाव बे रायजोफोरनि दुखुथिया गोथां सावगारिआ रावबो दैदेनगिरि, एमएलएफोरनि मेगनाव गोग्लैया। बे खेबाव पिआइसइ बिफानाव मन्थ्रिनि बिबान मोननाय रन्जित कुमार दासआ दारागावनि रायजोफोरनि बिदि दुखुनांथाव थासारिनिथिं मेगन होगोनना ? बिथांनि मोजां नोजोराव दारागावनि रायजोफोरनि जेंनाया सुस्रां जागोन ना ? दा बिदि मिजिंगजों लामा नायगासिनो गामिनि दुखुथिया रायजोफोरा।